Gerbiamieji.

Ši informacija yra skirta pedagogams, kurie ugdymo įstaigoje šiais mokslo metais įgyvendina programą „Zipio draugai“.

Informuojame, kad yra galimybė įsigyti programos „Zipio draugai“ pratybų sąsiuvinį vaikams „**Mano užduotėlių sąsiuvinis**“*.* Pratybų sąsiuvinukas nėra privalomas. Programą įgyvendinantys pedagogai jau turėjo būti pastebėję, kad visur, kur tik metodikoje rašoma apie šį pratybų sąsiuvinį, yra žodeliai „arba“ ir „jei“. Šis pratybų sąsiuvinis - didelė pagalba programą įgyvendinančiam pedagogui ir malonus priedas vaikui dalyvaujančiam programoje.

Siūlome pedagogams, kurie norės / galės, ***pirkti*** šiuos pratybų sąsiuvinius vaikams.

Jį gali pirkti ugdymo įstaiga, pedagogai ar tėvai. ***Vieneto kaina - 2,50 €.***

Tuo atveju, jei nuspręsite įsigyti pratybų sąsiuvinį ir sąskaitą už pratybas *apmokės ugdymo įstaiga*, reikia, kad ugdymo įstaiga ant įstaigos firminio blanko atsiųstų laisvos formos prašymą į el.paštą [registracija@vaikolabui.lt](mailto:registracija@vaikolabui.lt), kuriame būtų nurodyta, kokį kiekį pratybų sąsiuvinių įstaiga nori įsigyti.

Tuo atveju, jei sąskaitą už pratybas *apmokės fizinis asmuo* (pedagogas ar tėvai), reikia į nurodytą el.paštą atsiųsti el.laišką, kuriame būtų įrašytas:

* ugdymo įstaigos pavadinimas ir vietovė/miestas, kuriame ugdymo įstaiga yra;
* užsakomų pratybų sąsiuvinių skaičius;
* apmokančiojo asmens vardas ir pavardė bei adresas (pastarieji duomenys reikalingi išrašyti sąskaitai faktūrai).

Gavę jūsų prašymą, išsiųsime el.paštu sąskaitą faktūrą.

Gavę jūsų apmokėjimą, išsiųsime pratybų sąsiuvinius į ugdymo įstaigą paprastu paštu (ne per kurjerį), o vilniečius pakviesime pasiimti pratybas pas mus į VAIKO LABUI, Šv. Ignoto g. 5.

Prašymus reikia siųsti el. paštu [registracija@vaikolabui.lt](mailto:registracija@vaikolabui.lt)

Iškilus klausimams, galite skambinti +370 (699) 20 223

Primename, kad elektroninį programos „Zipio draugai“ pratybų sąsiuvinio vaikams „**Mano užduotėlių sąsiuvinis**“variantą galite rasti VAIKO LABUI internetiniame puslapyje: <https://www.vaikolabui.lt/wp-content/uploads/2019/09/ZD_uzduoteliu-sasiuvinys_SPAUDA_A5_2019-09-13.pdf>

